**Ֆրեդերիկո Չավես Գեդես** (պորտ.՝ Frederico Chaves Guedes, հոկտեմբերի 3, 1983(1983-10-03), Teófilo Otoni, Մինաս Ժերաիս, Բրազիլիա) առավել հայտնի է որպես **Ֆրեդ** (պորտ.՝ Fred), բրազիլացի ֆուտբոլիստ, հարձակվող։ Հանդես է գալիս բրազիլական «*Ատլետիկո Մինեյրո*»-ի կազմում։

Ֆրեդը դարձել է համաշխարհային ֆուտբոլի ամենաարագ գոլերից մեկի հեղինակը։ Այդ գոլը գրանցվել է «*Ամերիկա Մինեյրո*»-ի և «*Վիլա Նովա*»-ի միջև կայացած հանդիպման 3.17-րդ վայրկյանին։

Ակումբային կարիերա
------------------

### «Օլիմպիկ Լիոն»

2005 թվականին Ֆրեդը տեղափոխվել է ֆրանսիական «Օլիմպիկ Լիոն»։ Իր առաջին իսկ մրցաշրջանում բրազիլացին դարձել է 14 գոլի հեղինակ, և ճանաչվել է Լիգա 1-ի երկրորդ լավագույն ռմբարկու։ Նա նաև այդ մրցաշրջանում հաղթել է իր առաջին տիտղոսը «Լիոն»-ի հետ։

Թեև Ֆրեդը 2006/07 մրցաշրջանի սկզբում կորցրեց 2 ամիս, սակայննա հասցրեց դառնալ 11 գոլի հեղինակ։ 2007/08 մրցաշրջանի ընթացքում Ֆրեդը մասնակցել է Ամերիկայի գավաթի խաղարկությանը, որի ընթացքում վնասվածք է ստացել։ Բրազիլացին վերադարձավ 2007 թվականի հոկտեմբերին։

2008/09 մրցաշրջանի ընթացքում Ֆրեդը «Լիոն»-ի կազմում մասնակցել է հնարավոր 20 հանդիպումներից 15-ին։ Ֆրանսիական ակումբի կազմում նա իր վերջին հանդիպումը անցկացրել է 2009 թվականի հունվարի 10-ին։

2009 թվականի փետրվարի 26-ին Ֆրեդը խզել է իր պայմանագիրը «Լիոն»-ի հետ։

### «Ֆլումիենսե»

Ֆրանսիայում պայմանագիրը խզելուց հետո Ֆրեդը վերադարձել է Բրազիլիա և պայմանագիր կնքել «*Ֆլումիենսե*»-ի հետ։ Իր նորամուտը բրազիլական ակումբի կազմում ֆուտբոլիստը նշել է 2009 թվականի մարտի 15-ին՝ «*Մակաե*»-ի դեմ խաղում։ Այդ խաղում նա նաև դարձել է դուբլի հեղինակ։

2011 թվականի հուլիսին «*Բահիա*»-ի դեմ խաղում Ֆրեդը դարձել է գոլի հեղինակ, որը 44-րդն էր նրա համար բրազիլական ակումբի կազմում։ 2012 թվականի նոյեմբերի 11-ին «*Պալմեիրաս*»-ի դեմ խաղում Ֆրեդը դարձել է դուբլի հեղինակ։

Ֆրեդը հեռացել է բրազիլական ակումբից 2016 թվականին՝ մարզիչ Լևիր Կուլպիի հետ տարաձայնությունների պատճառով։

### «Ատլետիկո Մինեյրո»

2016 թվականի հունիսի 8-ին «Ատլետիկո»-ի նախագահը թիմի թվիթերյան էջում հայտնել է Ֆրեդի հետ պայմանագիր կնքելու մասին։ Ֆուտբոլիստը թիմի հետ կնքել է 2 տարվա պայմանագիր։

Ֆրեդը թիմի կազմում իր նորամուտը նշել է 2016 թվականի հունիսի 12-ին՝ «*Կրուզեիրո*»-ի դեմ խաղում։ Նա դարձել է նաև գոլի հեղինակ, իսկ հանդիպումն ավարտվել է 2-3 հաշվով։

Ֆրեդը ճանաչվել է Բրազիլիայի 2016 թվականի առաջնության լավագույն ռմբարկու՝ դառնալով 14 գոլի հեղինակ։

Միջազգային կարիերա
------------------

Ֆրեդը Աշխարհի 2014 թվականի առաջնությանը
Բրազիլիայի ազգային հավաքականի կազմում Ֆրեդը իր դեբյուտային հանդիպումն անցկացրել է 2005 թվականի ապրիլի 27-ին՝ Գվատեմալայի հավաքականի դեմ խաղում։ Բրազիլիայի հավաքականի կազմում իր առաջին երկու գոլերը Ֆրեդը խփել է 2005 թվականի նոյեմբերի 12-ին՝ Արաբական Միացյալ Էմիրությունների ֆուտբոլի ազգային հավաքականի դեմ խաղում։ Հանդիպումն ավարտվել է 8-0 հաշվով։

Չնայած որ Ֆրեդը չէր մասնակցել ԱԱ2006-ի որակավորման փուլին, նա հրավիրվել է հավաքական աշխարհի առաջնությանը մասնակցելու համար։ Աշխարհի առաջնության շրջանակնեում նա իր առաջին գոլը խփել է 2006 թվականի հունիսի 18-ին՝ Ավստրալիայի հավաքականի դեմ կայացած խաղում։ Նա գոլի հեղինակ է դարձել հանդիպման վերջին րոպեին՝ գրավելով Մարկ Շվարցերի պաշտպանած դարպասը։

2013 թվականին Ֆրեդը առաջիններից էր, ով դարձավ հիմնական կազմի ֆուտբոլիստ գլխավոր մարզիչ Լուիս Ֆելիպե Սկոլարիի վերադարձից հետո։ Փետրվարի 6-ին «Ուեմբլի» մարզադաշտում կայացած Անգլիայի հավաքականի դեմ խաղում Ֆրեդը դարձել է գոլի հեղինակ, իսկ հանդիպումն ավարտվել է 2-1 հաշվով։

Ֆրեդը դառնում է գոլի հեղինակ Կամերունի հավաքականի դեմ խաղում
Կոնֆեդերացիների գավաթի խաղարկության ընթացքում Ֆրեդը դարձել է 5 գոլի հեղինակ, և ստացել է «*Արծաթե խաղակոշիկ*» մրցանակը։ Նա դուբլի հեղինակ է դարձել Իտալիայի հավաքականի դեմ խաղում (4-2), մեկ գոլի հեղինակ Ուրուգվայի հավաքականի դեմ խաղում (2-1) և դուբլի հեղինակ եզրափակչի շրջանակներում կայացած Իսպանիայի հավաքականի դեմ խաղում (3-0)։

Ֆրեդի անունը 2014 թվականի մայիսին հայտնվել է Աշխարհի առաջնությանը մասնակցող ֆուտբոլիստների ցանկում։ Առաջնության բացման խաղում, որը տեղի է ունեցել հունիսի 12-ին Խորվաթիայի դեմ, Ֆրեդը 69-րդ րոպեին ստացել է կարմիր քարտ և հեռացվել։ Առաջնության շրջանակներում Ֆրեդը իր միակն գոլը խփել է Կամերունի հավաքականի դեմ կայացած խաղում, որն ավարտվել է 4-1 հաշվով՝ բրազիլացիների հաղթանակով։ Բրազիլիայի և Նիդերլանդների հավաքականների միջև հանդիպումից հետո, որն ավարտվել է 3-0 հաշվով նիդերլանդցիների հաղթանակով, Ֆրեդը հայտարարել է միջազգային կարիերան ավարտելու մասին։

Վիճակագրություն
---------------

### Ակումբային

| Ակումբ | Մրցաշրջան | Լիգա | Գավաթ | Լիգայի գավաթ | Միջազգային | Նահանգային լիգա | Արդյունք |
| --- | --- | --- | --- | --- | --- | --- | --- |
| Խաղ | Գոլ | Խաղ | Գոլ | Խաղ | Գոլ | Խաղ | Գոլ | Խաղ | Գոլ | Խաղ | Գոլ |
| Ամերիկա Մինեյրո | 2003 | 19 | 7 | — | — | — | 10 | 18 | 29 | 25 |
| 2004 | 7 | 2 | 3 | 2 | — | — | 12 | 16 | 22 | 20 |
| Արդյունք | 26 | 9 | 3 | 2 | — | — | 22 | 34 | 51 | 45 |
| Կրուզեիրո | 2004 | 24 | 14 | — | — | — | 1 | 1 | 25 | 15 |
| 2005 | 19 | 10 | 9 | 14 | — | 1 | 0 | 17 | 14 | 46 | 38 |
| Արդյունք | 43 | 24 | 9 | 14 | — | 1 | 0 | 18 | 15 | 71 | 53 |
| Օլիմպիկ Լիոն | 2005/06 | 32 | 14 | 0 | 0 | 1 | 0 | 9 | 2 | — | 42 | 16 |
| 2006/07 | 20 | 11 | 0 | 0 | 2 | 0 | 5 | 2 | — | 27 | 13 |
| 2007/08 | 21 | 7 | 4 | 1 | 2 | 0 | 3 | 0 | — | 30 | 8 |
| 2008/09 | 15 | 2 | 0 | 0 | 1 | 0 | 4 | 2 | — | 20 | 4 |
| Արդյունք | 88 | 34 | 4 | 1 | 6 | 0 | 21 | 6 | — | 119 | 41 |
| Ֆլումիենսե | 2009 | 20 | 12 | 6 | 2 | — | 6 | 5 | 4 | 3 | 36 | 22 |
| 2010 | 14 | 5 | 5 | 6 | — | — | 9 | 7 | 28 | 18 |
| 2011 | 25 | 22 | — | — | 5 | 2 | 13 | 10 | 43 | 34 |
| 2012 | 28 | 20 | — | — | 7 | 3 | 10 | 7 | 45 | 30 |
| 2013 | 9 | 3 | 2 | 0 | — | 7 | 3 | 7 | 2 | 25 | 8 |
| 2014 | 28 | 18 | 5 | 4 | — | 2 | 0 | 11 | 5 | 46 | 27 |
| 2015 | 23 | 9 | 5 | 2 | — | 0 | 0 | 14 | 11 | 42 | 22 |
| 2016 | 6 | 2 | 3 | 3 | — | 0 | 0 | 13 | 6 | 22 | 11 |
| Արդյունք | 163 | 91 | 26 | 17 | — | 27 | 13 | 81 | 51 | 288 | 172 |
| Ատլետիկո Մինեյրո |
| 2016 | 28 | 12 | 0 | 0 | — | 0 | 0 | 0 | 0 | 28 | 12 |
| 2017 | 18 | 5 | 6 | 2 | — | 7 | 6 | 12 | 10 | 43 | 23 |
| Արդյունք | 43 | 17 | 6 | 2 | — | 7 | 6 | 12 | 10 | 70 | 35 |
| Կարիերայի արդյունք | 335 | 169 | 42 | 34 | 6 | 0 | 54 | 25 | 135 | 111 | 576 | 340 |

### Միջազգային

| Ազգային հավաքական | Մրցաշրջան | Խաղ | Գոլ | Արդյունավետություն |
| --- | --- | --- | --- | --- |
| Բրազիլիա |
| 2005 | 2 | 2 | 1.00 |
| 2006 | 5 | 2 | 0.40 |
| 2007 | 2 | 0 | 0.00 |
| 2008 | 0 | 0 | 0.00 |
| 2009 | 0 | 0 | 0.00 |
| 2010 | 0 | 0 | 0.00 |
| 2011 | 9 | 2 | 0.22 |
| 2012 | 1 | 1 | 1.00 |
| 2013 | 11 | 9 | 0.90 |
| 2014 | 9 | 2 | 0.22 |
| Արդյունք | 39 | 18 | 0.46 |

Ձեռքբերումներ
-------------

### Ակումբային

* Ֆրանսիայի չեմպիոն - 2006, 2007, 2008
* Ֆրանսիայի գավաթակիր - 2008
* Սերիա A-ի չեմպիոն - 2010, 2012
* Պրիմեիրա լիգայի չեմպիոն - 2016

### Միջազգային

* Ամերիկայի գավաթակիր - 2007
* Կոնֆեդերացիաների գավաթակիր - 2013

### Անձնական

* «Արծաթե խաղակոշիկ»-ի դափնեկիր - 2013

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Արգենտինական ֆուտբոլի տվյալների շտեմարան (իսպ.)
2. 1 2  As (իսպ.) — Madrid: Grupo Prisa, 1967.
3. ↑  «Fred marca dois gols na volta ao futebol brasileiro» (Portuguese). Jornal do Brasil. 2009 թ․ մարտի 15. Վերցված է 2009 թ․ մարտի 15-ին.`{{cite web}}`: CS1 սպաս․ չճանաչված լեզու (link)
4. ↑  «Fluminense crowned champions». *Goal.com*. 2012 թ․ նոյեմբերի 12. Վերցված է 2012 թ․ դեկտեմբերի 18-ին.
5. ↑  «Fred marca pela 1ª vez pelo Atlético-MG e comemora gol contra o Cruzeiro» [Fred scores for the first time for Atlético Mineiro and celebrates goal against Cruzeiro]. *UOL Esporte* (պորտուգալերեն). 2016 թ․ հունիսի 12. Արխիվացված է օրիգինալից 2017 թ․ դեկտեմբերի 24-ին. Վերցված է 2016 թ․ հունիսի 13-ին.
6. ↑  «Neymar inspires Samba stars to stunning victory over Spain to lift Confederations Cup... now they want World Cup glory». *Daily Mail*. 2013 թ․ հունիսի 30. Վերցված է 2013 թ․ հուլիսի 4-ին.
7. ↑  «Italy 2 Brazil 4». *Daily Mail*. 2013 թ․ հունիսի 22. Վերցված է 2013 թ․ հունիսի 24-ին.
8. ↑  «Brazil World Cup squad: Scolari leaves out Kaká and Philippe Coutinho». *The Guardian*. 2014 թ․ մայիսի 8. Վերցված է 2014 թ․ մայիսի 9-ին.
9. ↑  «Japanese Ref Nichimura Awards Controversial PK To Brazil After Flop By Fred». *CBSLA.com/AP*. 2014 թ․ հունիսի 12. Վերցված է 2014 թ․ հուլիսի 8-ին.
10. ↑  «Cameroon 1–4 Brazil». *BBC*. 2014 թ․ հունիսի 23. Վերցված է 2014 թ․ հունիսի 24-ին.
11. ↑  «Fred retires from international football». ESPN. 2014 թ․ հուլիսի 13. Արխիվացված է օրիգինալից 2014 թ․ սեպտեմբերի 23-ին. Վերցված է 2014 թ․ հուլիսի 14-ին.

Արտաքին հղումներ
----------------

* Վիճակագրությունը LFP-ի կայքում(չաշխատող հղում)
(ֆր.)
* Վիճակագրութունը *National Football Teams* կայքում(անգլ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AS.com · BDFA · FootballDatabase.eu · Kicker.de · L’Équipe · LFP · National Football Teams.com · Sambafoot · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ · Internet Movie Database |

 |

|  |  |  |  |  |
| --- | --- | --- | --- | --- |
| 

| * դ
* ք
* խ
Բրազիլիայի կազմը  –  ԱԱ 2014 |
| --- |
|  |
| 
* 1 Ջեֆերսոն
* 2 Դանի Ալվես
* 3 Տիագո Սիլվա (Ավագ)
* 4 Դավիդ Լուիզ
* 5 Ֆերնանդինյո
* 6 Մարսելո
* 7 Հալկ
* 8 Պաուլինիո
* 9 Ֆրեդ
* 10 Նեյմար
* 11 Օսկար
* 12 Սեզար
* 13 Դանտե
* 14 Մաքսվել
* 15 Էնրիկե
* 16 Ռամիրես
* 17 Լուիս Գուստավո
* 18 Հերնանես
* 19 Վիլյան
* 20 Բերնարդ
* 21 Ժո
* 22 Վիկտոր
* 23 Մայկոն
* Մարզիչ: Սկոլարի

 | Բրազիլիա |

 |